**TECHNINĖ SPECIFIKACIJA (TS)**

1. **SĄVOKOS IR SUTRUMPINIMAI**

**Pirkėjas** – AB „KN Energies“

**Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.

**Sutartis** – Sutartis, sudaroma tarp Tiekėjo ir Pirkėjo dėl Pirkimo objekto.

**Pirkimo objektas :**

Angliavandenilio garų ištraukimo ventiliatorius **– Prekė**.

Derinimo -pajungimo darbai – **Darbai.**

1. **PIRKIMO OBJEKTAS**

Angliavandenilio garų ištraukimo ventiliatorius ir jo paleidimo-derinimo darbai (toliau – **Pirkimo objektas**).

Pirkimo objektas į dalis neskaidomas.

* 1. **ESAMA SITUACIJA**

Naujas įrengimas, skirtas angliavandenilio garų ištraukimui iš vamzdyno ir padavimui į deglą.

1. **REIKALAVIMAI PIRKIMO OBJEKTUI**

|  |  |
| --- | --- |
| **Angliavandenilio garų ištraukimo ventiliatorius** | |
| **Pirkimo objektui taikomas žaliasis kriterijus** | |
|  | Pirkėjas siekia jog jo ir Tiekėjo veiksmai darytų kuo mažesnį poveikį aplinkai, todėl:   1. Viešojo pirkimo ir sutarties vykdymo metu bendravimas tarp Tiekėjo ir Pirkėjo bus vykdomas tik elektroninėmis   priemonėmis (CVP IS priemonėmis, telefonu, elektroniniu paštu, ar kt.); 2. Visa dokumentacija susijusi su Sutarties vykdymu teikiama Pirkėjui ir Tiekėjui elektorinėmis priemonėmis (CVP IS priemonėmis, elektoriniu paštu ar kt.); 3. Sutartis bus pasirašoma tik elektroninėmis priemonėmis (elektroniniu parašu); 4. Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, jeigu bus naudojamos kanceliarinės priemonės, jos turi būti pagamintos iš perdirbtų žaliavų arba tinkamos perdirbimui; 5. Esant būtinybei spausdinti, Tiekėjas įsipareigoja naudoti perdirbtą popierių, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau Aprašas); 6. Jei įsigyjamos Prekės turi būti tiekiamos ar perduodamos antrinėje pakuotėje, jos turi atitikti pakuotėms nustatytus minimalius aplinkos apsaugos kriterijus, nebent tai prieštarauja higienos normoms: pakuotėsturi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas; 7. Jei įsigyjamos Prekės su pristatymu, Tiekėjas turi siekti, kad tiekiant Prekes būtų sunaudojama mažiau gamtos išteklių ir taip būtų laikomasi Apraše nustatytų aplinkos apsaugos principų, t. y.:    1. siekti, kad Prekių pristatymui Pirkėjo nurodytu adresu, būtų pasirenkamos netaršios transporto priemonės, kurios atitinka žaliojo pirkimo reikalavimus, patvirtintus Apraše;    2. siekti, kad būtų pasirenkamas optimalus maršrutas Prekių pristatymui Pirkėjo nurodytu adresu;   8. Tiekėjas įsipareigoja siekti, kad jo veiksmai neterštų aplinkos ir nekeltų pavojaus sveikatai ir taip būtų laikomasi Aprašo 4.4.4 punkte nustatyto aplinkosauginio principo;  9. Tiekėjas įsipareigoja Sutarties vykdymo metu susidariusias atliekas rūšiuoti ir atliekas tinkamas perdirbimui ar pakartotinam panaudojimui perduoti tokias atliekas turinčiam teisę tvarkyti atliekų tvarkytojui, o netinkamas perdirbimui ar pakartotinam panaudojimui - utilizuoti specialiai tam skirtose vietose.  10. Prekė yra tvirta, ilgaamžė, funkcionali, neteršia aplinkos ir nepavojinga sveikatai. Ji ar jos sudedamosios dalys tinka naudoti daug kartų.  11. Prekė neturi pavojingų, toksinių ir aplinkos apsaugos požiūriu kenksmingų medžiagų. |
| **Reikalavimai dėl atitikties nacionalinio saugumo interesams** | |
|  | Tiekėjo pasiūlymas gali būti atmestas, jeigu yra bent viena iš PĮ 58 str. 41 nurodytų sąlygų. |
| **Reikalavimai** | |
|  | Atitikimas Techninės specifikacijos Priedas Nr. 1 reikalavimams. Perkamas ventiliatorius pagal iš anksto parengtą projektą, žr. TS priedą Nr. 2 (projekto ištrauka), **Tiekėjas gali siūlyti ir lygiavertę prekę, tačiau lygiavertiškumo įrodymas yra Tiekėjo atsakomybėje.** |

* 1. **PIRKIMO OBJEKTO APRAŠYMAS**

Perkamas angliavandenilio garų ištraukimo ventiliatorius su derinimo-paleidimo darbais.

3.1.1. Darbų apimtys:

* sumontuotos ir prijungtos prie elektros/PVA įrangos patikrinimas - ar teisingai atlikti darbai (įrangą montuos kitas Rangovas, esant poreikiui, šio pirkimo laimėtojas turės pakonsultuoti įrangą montuojantį kitą Rangovą);
* pirminis įrangos testavimas ir ruošimas darbui darbinių parametrų ribose;
* įrangos testavimas ir reguliavimas darbiniame režime;
* paruoštos įrangos darbiniame režime testavimas pagal sutartą bandymų protokolą (priėmimo -pridavimo testas);
* Pirkėjo darbuotojų apmokymas;
* defektų/neatitikimų pašalinimas;
* dokumentacijos "as is" paruošimas ir perdavimas Pirkėjui.

1. **PIRKIMO OBJEKTO APIMTYS** 
   1. **Taikoma kainodara:**

Fiksuota kaina

**4.2. Nurodytas tikslus kiekis. Sutarties kaina yra lygi Tiekėjo pasiūlymo kainai be PVM. Pirkėjas įsipareigoja išpirkti visą nurodytą prekių kiekį.**

|  |  |  |  |
| --- | --- | --- | --- |
| **Eil. Nr.** | **Pavadinimas** | **Mato vnt.** | **Kiekis** |
| 1. | Angliavandenilio garų ištraukimo ventiliatorius | vnt. | 1 |
| 2. | Angliavandenilio garų ištraukimo ventiliatoriaus paleidimo-derinimo darbai | vnt. | 1 |

1. **SUTARTINIŲ ĮSIPAREIGOJIMŲ VYKDYMO VIETA**

Burių g. 19, LT-92276 Klaipėda

1. **SUTARTIES VYKDYMO TVARKA IR TERMINAI**
   1. **Sutarties galiojimas**

Sutartis įsigalioja nuo to momento, kai ją pasirašo abi šalys ir galioja iki visiško Sutartinių įsipareigojimų įvykdymo.

Prekė turi būti pristatyta ir atlikti Darbai per 8 (aštuonis) mėnesius nuo Sutarties įsigaliojimo dienos.

* 1. **Užsakymų vykdymo terminai**

Angliavandenilio garų ištraukimo ventiliatorius turi būti pristatytas per 6 (šešis) mėnesius nuo sutarties įsigaliojimo dienos.

Angliavandenilio garų ištraukimo ventiliatoriaus paleidimo-derinimo darbai (nurodyti TS 3.1.1 punkte) turi būti atlikti ne vėliau kaip per 2 (du) mėnesius nuo ventiliatoriaus pristatymo dienos, esant pagrįstoms aplinkybėms, nurodytoms Sutarties 1.7.1 p., darbų terminas (pradžios arba pabaigos) gali būti pratęstas iki 1 (vieno) mėnesio. Apie poreikį paleidimo derinimo darbams Tiekėjas bus informuotas ne vėliau kaip prieš prieš 1 (vieną) mėnesį iki darbų pradžios.

* 1. **Užsakymų vykdymo tvarka**

Prekės turi būti pristatytos Burių g. 19, LT-92276 Klaipėda adresu Pirkėjo darbo laiku (I-IV 7:30 – 16:30 val., V 7:30 –15:30 val.).

1. **KOKYBĖ IR TRŪKUMŲ ŠALINIMAS**

Prekėms taikomas ne trumpesnis kaip 24 mėn. garantijos terminas, skaičiuojamas nuo Prekių perdavimo-priėmimo akto pasirašymo dienos.

Sutarties vykdymo ar garantinio termino metu pastebėtiems trūkumams šalinti Tiekėjui nustatomas 30 (trisdešimt) kalendorinių dienų terminas nuo Pirkėjo pranešimo apie identifikuotus defektus išsiuntimo el. paštu / registruotu paštu gavimo momento.

1. **PRIEDAI**

Priedas Nr.1. Prekės techninių parametrų atitikties lentelė

Priedas Nr. 2 Projekto ištrauka „Skystųjų energijos produktų terminalo angliavandenilių garų surinkimo, utilizavimo ir balansavimo sistemos Burių g. 19, Klaipėdoje, paprastojo remonto projektas“.

Techninės specifikacijos Priedas Nr. 1

**Prekės techninių parametrų atitikties lentelė**

|  |  |  |  |
| --- | --- | --- | --- |
| **Techniniai reikalavimai**  **(prekės, įrenginio, įrangos savybės, parametrų arba funkcijų išpildymas)** | **Reikalaujamo parametro arba vykdomos funkcijos reikšmė** | Tiekėjas privalo patvirtinti atitikimą techniniam reikalavimui nurodydamas: taip/ne o, kur to reikalaujama, įrašyti tikslią siūlomos Prekės reikšmę | **Dokumentai/nuorodos į gamintojų skelbiamą informaciją internete, patvirtinantys siūlomų parametrų reikšmes** |
| 1. **Angliavandenilio garų ištraukimo ventiliatorius su derinimo-paleidimo darbais** | | **<gamintojo pavadinimas / įrenginio modelis>** | |
| *Terpė:* *Oro, dyzelino, benzino, etanolio, metanolio sprogių garų mišiniai; kietosios dalelės: 0* |  | *Taip/Ne (nereikalingą išbraukti)* |  |
| *Veikimas* | *Pertraukiamas* | *Taip/Ne (nereikalingą išbraukti)* |  |
| *Temperatūra pasiurbime* | *Aplinkos* | *Taip/Ne (nereikalingą išbraukti)* |  |
| *Slėgis pasiurbime* | *Aplinkos/Atmosferinis* | *Taip/Ne (nereikalingą išbraukti)* |  |
| *Terpės tankis pasiurbime* | *Nuo 1 iki 1,31 kg / m3* | *(įrašyti siūlomą reikšmę) kg / m3* |  |
| *Našumas* | *6000 Nm3 / h* | *(įrašyti siūlomą reikšmę) Nm3/h* |  |
| *Veikimas* | *Pertraukiamas* | *Taip/Ne (nereikalingą išbraukti)* |  |
| *Aplinka* | *Zone 1 Ex 112G* | *Taip/Ne (nereikalingą išbraukti)* |  |
| *Terpė* | *Zone 0 Ex 111G* | *Taip/Ne (nereikalingą išbraukti)* |  |
| *Įrengimo vieta* | *Lauke* | *Taip/Ne (nereikalingą išbraukti)* |  |
| *Aplinkos temperatūra, C* | *-29/+50* | *(įrašyti siūlomą reikšmę)* |  |
| *Pakėlimo slėgis* | *120 mbar* | *(įrašyti siūlomą reikšmę) mbar* |  |
| *Darbinis slėgis pasiurbime (planuojama stabdymo reguliavimo riba)* | *-10mbar* | *(įrašyti siūlomą reikšmę) mbar* |  |
| *Darbinis slėgis pasiurbime (planuojama paleidimo reguliavimo riba)* | *10 mbar* | *(įrašyti siūlomą reikšmę) mbar* |  |
| *Pajungimo diametras pasiurbime* | *12“ (150#;* *ANSI/ RF)* | *Taip/Ne (nereikalingą išbraukti)* |  |
| *Pajungimo diametras išmetime* | *12“ (150#;* *ANSI/ RF)* | *Taip/Ne (nereikalingą išbraukti)* |  |
| *Ventiliatoriaus elektros variklio greičio reguliavimas* | *Kintamas (VSD)* | *Taip/Ne (nereikalingą išbraukti)* |  |
| *Elektros variklio jungtis su ventiliatoriumi* | *tiesioginė* | *Taip/Ne (nereikalingą išbraukti)* |  |
| *Elektros variklio tipas* | *E-variklis, 400 V, EEx-d-llA-T3, IP 56* | *Taip/Ne (nereikalingą išbraukti)*  *Variklio tipas (įrašyti siūlomą reikšmę)*  *Galia (įrašyti siūlomą reikšmę) V*  *Variklio apsaugos klasė IP(įrašyti siūlomą reikšmę)* |  |
| *Elektros variklio pašildymas* | *YRA* | *Taip/Ne (nereikalingą išbraukti)* |  |
| *Variklio apvijų stebėjimas* | *YRA* | *Taip/Ne (nereikalingą išbraukti)* |  |
| *TPC daviklis* | *YRA* | *Taip/Ne (nereikalingą išbraukti)* |  |
| *Elektros variklio reguliavimo parametrai* | *min 5\* Hz / max 75\* Hz* | *Min (įrašyti siūlomą reikšmę)Hz*  *Max (įrašyti siūlomą reikšmę) Hz* |  |
| *Guolių temperatūros kontrolė* | *YRA* | *Taip/Ne (nereikalingą išbraukti)* |  |
| *Guolių vibracijos kontrolė* | *YRA* | *Taip/Ne (nereikalingą išbraukti)* |  |
| *Korpusas ir dangtis* | *SS 316* | *(įrašyti siūlomą reikšmę)* |  |
| *Reikalavimai komponentų korozijai* | *C5* | *(įrašyti siūlomą reikšmę)* |  |
| *Triukšmo lygis 1 m aukštyje* | *75 dB(A )* | *(įrašyti siūlomą reikšmę) dB(A)* |  |
| *Išankstinio tūrio liepsnos slopintuvas su perėjimo dalimi pasiurbime ir išmetime* | *2 vnt.* | *(įrašyti siūlomą reikšmę) vnt.* |  |
| *Liepsnos slopintuvo pajungimo flanšai* | *ASME B16.5 #150 RF* | *Taip/Ne (nereikalingą išbraukti)* |  |
| *Liepsnos slopintuvo diskai* | *3vnt;tarpai 0,7mm;D600mm* | *(įrašyti siūlomą reikšmę) vnt*  *Tarpai (įrašyti siūlomą reikšmę) mm*  *Diametras D(įrašyti siūlomą reikšmę) m* |  |
| *Liepsnos slopintuvo vamzdynų pajungimas* | *12“* | *(įrašyti siūlomą reikšmę))* |  |
| *Liepsnos slopintuvo medžiaga* | *1.4571* | *(įrašyti siūlomą reikšmę)* |  |
| *Liepsnos slopintuvo temperatūros kontrolė* | *PT100* | *Taip/Ne (nereikalingą išbraukti)* |  |
| *Kondensato drenažas iš ventiliatoriaus DN1‘‘* | *TAIP* | *Taip/Ne (nereikalingą išbraukti)* |  |