PATVIRTINTA:

Generalinio direktoriaus

2024- \_\_\_\_

įsakymu Nr. \_\_\_\_

**DARBUOTOJŲ SAUGOS, PRIEŠGAISRINĖS SAUGOS, APLINKOS APSAUGOS IR FIZINĖS SAUGOS REIKALAVIMŲ VYKDYMO KONTROLĖS TVARKA**

**VYKDANT DARBUS AB „KN ENERGIES” TERITORIJOJE**

**I. BENDROJI DALIS**

1. Akcinė bendrovė „KN Energies” (toliau – Užsakovas) Rangovo darbuotojų saugos, priešgaisrinės saugos, aplinkos apsaugos ir fizinės saugos (toliau – saugos) reikalavimų vykdymo kontrolę atlieka vadovaudamasi Lietuvos Respublikos darbuotojų saugos ir sveikatos įstatymu, Lietuvos Respublikos priešgaisrinės saugos įstatymu, Aplinkos apsaugos įstatymu ir poįstatyminiais teisės aktais, Užsakovo Suskystintųjų gamtinių dujų (toliau – SGD) ir Skystų produktų energijos terminalų (toliau – SEPT) apsaugos ir leidimų sistemos nuostatais, Užsakovo SGD ir SEPT fizinės saugos tvarkomis bei kitais Užsakovo vidiniais norminiais aktais.
2. Rangovo paskirtas atestuotas darbų vadovas yra Rangovo įgaliotas asmuo visais Rangovo ir/ar jo subrangovų saugos klausimais, kuris turi teisę Rangovo ar/ir subrangovų darbuotojams duoti privalomus vykdyti nurodymus saugos klausimais, vadovauja jiems bei yra atsakingas už jų veiksmus. Apie paskirtą darbų vadovą ir jo kontaktinius duomenis Rangovas privalo raštu informuoti Užsakovą ne vėliau kaip iki darbų vykdymo pradžios.
3. Prieš darbų atlikimą Rangovas privalo instruktuoti savo ir/ar subrangovų darbuotojus saugos klausimais, vadovaudamasis Lietuvos Respublikos Darbuotojų saugos ir sveikatos įstatymu ir Lietuvos Respublikos Priešgaisrinės saugos įstatymu, Aplinkos apsaugos bei Užsakovo pateiktomis instrukcijomis, procedūromis.
4. Užsakovo atstovai turi teisę tikrinti Rangovą, kaip jis ir jo darbuotojai vykdo saugos reikalavimus Užsakovo teritorijoje. Užsakovo atstovais laikomi:
   1. įmonės vadovas ir jo pareigas vykdantis darbuotojas,
   2. tarnybų vadovai,
   3. skyrių vadovai, specialistai ir kiti darbų priežiūrą vykdantys darbuotojai.

**II. VEIKSMAI SAUGOS PAŽEIDIMŲ ATVEJU**

1. Užsakovo atstovas, pastebėjęs Rangovo darbuotojus nevykdančius saugos reikalavimų:
   1. kai kyla tiesioginė grėsmė žmonių sveikatai ar gyvybei, pavojus užteršti aplinką – nedelsiant sustabdo darbus;
   2. informuoja Rangovą raštišku nurodymu, kuriame aprašo pažeidimą, priemones, kurių būtina imtis, laikotarpį, per kurį pažeidimas turi būti pašalintas, ir sutartinio atlygio sumažinimo dydį už nustatytą pažeidimą:
      1. už ugnies, šaltųjų ir kitų pavojingų darbų atlikimą, neturint Užsakovo išduoto raštiško leidimo šiems darbams – 1000 eurų,
      2. už apsvaigusio nuo alkoholio (kai etanolio koncentracija iškvepiamame ore arba kraujyje, šlapime, seilėse ar kituose organizmo skysčiuose yra didesnė kaip 0,00 promilės), narkotinių ar psichotropinių medžiagų darbuotojo atvykimą į Užsakovo teritoriją, minėtų medžiagų įsinešimą į Užsakovo teritoriją arba jų vartojimą – 1000 eurų,
      3. už Užsakovo atstovo teisėto nurodymo priemonių nevykdymą – 500 eurų,
      4. už pastolių statymo ir naudojimosi taisyklių pažeidimą – 300 eurų,
      5. už priemonių, reikalingų saugiai atlikti darbą (kopėčių, aptvarų, priedangų ir kitų), nenaudojimą – 200 eurų,
      6. už dujų balionų saugaus naudojimo taisyklių pažeidimą – 200 eurų,
      7. už apsaugos nuo elektros, suvirinimo įrangos naudojimo taisyklių pažeidimą – 200 eurų,
      8. už rūkymą tam neskirtose vietose – 200 eurų,
      9. už aplinkos apsaugos reikalavimų pažeidimus – atliekų tvarkymą, cheminių medžiagų ir cheminių mišinių netinkamą naudojimą, aplinkos (dirvožemis, paviršinis ir požeminis vanduo) užteršimą cheminėmis medžiagomis, nustatytų triukšmo lygių viršijimą ir pan. – 150 eurų,
      10. už buvimą įrenginiuose ir/ar teritorijose, kurie nėra Rangovo darbuotojų darbo vieta – 100 eurų,
      11. už kėlimo kranų saugaus naudojimo taisyklių pažeidimą – 100 eurų,
      12. už nesinaudojimą būtinomis asmeninėmis apsaugos priemonėmis (šalmais su smakro dirželiais, apsauginiais akiniais, saugos aprašais, pirštinėmis, darbo drabužiais ir kitomis) – 100 eurų,
      13. už kelių eismo taisyklių pažeidimą arba Užsakovo teritorijoje esančių kelio ženklų nepaisymą – 100 eurų,
      14. už neteisingą darbo įrankių naudojimą – 100 eurų,
      15. už netvarkingą darbo vietą – 100 eurų,
      16. už Lietuvos Respublikos Vyriausybės, Sveikatos apsaugos ministerijos ir Užsakovo nustatytų saugos reikalavimų nesilaikymą ekstremaliosios situacijos ir karantino metu – 100 eurų,
      17. už Rangovo darbuotojo asmeninio leidimo būti Užsakovo teritorijoje neturėjimą su savimi, ar bandymą patekti į teritoriją su kito asmens leidimu – 50 eurų ir/arba leidimo patekti į Užsakovo teritoriją panaikinimas,
      18. už Rangovo darbuotojui išduoto leidimo negrąžinimą Užsakovui iki galutinio darbų priėmimo-perdavimo akto  pasirašymo – 25 eurai (1 vnt.),
      19. už Rangovo nepranešimą apie įvykusį nelaimingą atsitikimą ir/ar sveiktos incidentą kai kreiptasi į gydymo įstaigą atvejus – 500 eurų,
      20. už Rangovo mėnesinės įvykių statistikos nepateikimą iki 12 punkte nurodyto termino – 500 eurų.
2. Gavęs Užsakovo nurodymą, Rangovas per nurodytą laiką turi imtis visų priemonių, reikalingų nurodytiems pažeidimams pašalinti. Jei Rangovas nesugeba to padaryti, darbų dalis, kuriai nurodyme numatytos priemonės nėra įvykdytos, yra stabdoma. Darbai gali būti atnaujinti tik gavus raštišką Užsakovo leidimą.
3. Visas Užsakovo išlaidas, susijusias su darbų stabdymu, kai jie stabdomi dėl saugos pažeidimo, privalo padengti Rangovas. Darbų užbaigimo terminai dėl darbų ar jų dalies sustabdymo, kai dėl to kaltas Rangovas, nepratęsiami, išskyrus Sutartyje numatytus atvejus.
4. Užsakovo atstovui nustačius saugos pažeidimą, aprašytą šios tvarkos 5.2.1-5.2.20 punktuose, Užsakovas gali nurodyti Rangovui pašalinti pažeidimą įvykdžiusį Rangovo darbuotoją iš Užsakovo teritorijos. Tuo atveju Rangovas privalo grąžinti saugos reikalavimus pažeidusio Rangovo darbuotojo asmeninį leidimą į Užsakovo leidimų biurą.
5. Šios tvarkos 5.2.1. – 5.2.20 punktuose nurodytos baudos skiriamos už kiekvieną nustatytą saugos pažeidimo atvejį. Saugos pažeidimo pasikartojimo atveju arba neįvykdžius Užsakovo nurodymo pašalinti pažeidimą, iš Rangovo sutartinio atlygio gali būti vienašališkai išskaityta papildoma 1500 (tūkstančio penkių šimtų) eurų dydžio bauda už kiekvieną pakartotinį to paties pažeidimo atvejį. Skiriant baudą atsižvelgiama į Rangovo kaltę bei kitas pažeidimo padarymui reikšmingas aplinkybes.

**III. SU DARBUOTOJŲ SAUGA IR SVEIKATA SUSIJUSIŲ ĮVYKIŲ REGISTRAVIMO TAISYKLĖS**

10. Rangovas turi pareigą registruoti žemiau nurodytus su darbuotojų sauga ir sveikata susijusius įvykius:

10.1.Nelaimingus atsitikimus darbe (kaip apibrėžta Lietuvos Respublikos nelaimingų atsitikimų darbe ir profesinių ligų socialinio draudimo įstatyme).

10.2.Sveiktos incidentus kai kreiptasi į gydymo įstaigą (Įvykis darbe dėl kurio darbuotojas patiria žalą sveikatai ir kreipiasi į gydymo įstaigą, bet nepraranda nedarbingumo).

10.3.Vos neįvykusius nelaimingus atsitikimus darbe (tai nenumatyta situacija ar įvykis, susijęs su darbu kai nesužeidžiamas nei vienas darbuotojas, bet galėjo baigtis, nors taip ir neatsitiko, darbuotojo trauma ir/ar liga arba kai dėl darbuotojo traumos, gautos per šį įvykį, reikalinga tik pirmoji pagalba).

10.4.Nesaugias darbo sąlygas – bet kokia būklė, aplinka ar situacija, kuri dėl elektros, cheminių, biologinių, fizinių, mechaninių, administracinių ir aplinkos veiksnių padidina avarijų, incidentų, nelaimingų atsitikimų, gaisrų atsiradimo, aplinkos užteršimo riziką.

10.5.Nesaugus veiksmas – bet koks darbuotojo veiksmas ar neveikimas, neatitinkantis visuotinai pripažintų saugaus darbo metodų, nurodytų standartų ar nurodyto darbo atlikimo būdo ir kuris gali sukelti ar reikšmingai įtakoti nelaimingus atsitikimus, įrangos gedimus, technologinio proceso sutrikimus, aplinkos taršą, kitus saugos incidentus.

11. Rangovas visą sutarties galiojimo laikotarpį, pagal pridedamą formą, kas mėnesį, Užsakovui privalo teikti darbuotojų saugos ir sveikatos įvykių statistiką. Į statistiką turi įeiti aukščiau išvardintų saugos ir sveikatos incidentų skaičius už praėjusį mėnesį bei Rangovo darbuotojų išdirbtų valandų skaičius Užsakovo teritorijoje už praėjusį mėnesį.

12. Statistika (lentelė Nr.1) siunčiama el. pašto adresu [sauga@kn.lt](mailto:sauga@kn.lt) už praėjusį mėnesį iki einamojo mėnesio 10 d.

13. Įvykus Nelaimingam atsitikimui Užsakovo teritorijoje, detali informacija apie bet kurį nelaimingą atsitikimą turi būti siunčiama Užsakovui per greičiausiai įmanomą laikotarpį po įvykio

|  |  |  |
| --- | --- | --- |
| **Informacija apie Rangovinę organizaciją** | | |
| ***Rangovo pavadinimas*** | ... | |
| ***Sutarties Nr.*** | ... | |
| ***Kontaktinis asmuo***  ***Saugai ir sveikatai*** | ... | ... |
| Vardas Pavardė | El. pašto adresas |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Metai: | | | | | | | | | | | |
| **Užfiksuotų saugos incidentų statistika** | **Sausis** | **Vasaris** | **Kovas** | **Balandis** | **Gegužė** | **Birželis** | **Liepa** | **Rugpjūtis** | **Rugsėjis** | **Spalis** | **Lapkritis** | **Gruodis** |
| Nelaimingas atsitikimas darbe |  |  |  |  |  |  |  |  |  |  |  |  |
| Sveiktos incidentas kai kreiptasi į gydymo įstaigą |  |  |  |  |  |  |  |  |  |  |  |  |
| Vos neįvykęs nelaimingas atsitikimas darbe |  |  |  |  |  |  |  |  |  |  |  |  |
| Nesaugios darbo sąlygas |  |  |  |  |  |  |  |  |  |  |  |  |
| Nesaugus veiksmas |  |  |  |  |  |  |  |  |  |  |  |  |
| Rangovo darbuotojų išdirbtų valandų skaičius |  |  |  |  |  |  |  |  |  |  |  |  |

**1 lentelė. Saugos įvykių statistika**

**IV. BAIGIAMOSIOS NUOSTATOS**

1. Rangovas yra atsakingas už visų vykdant Sutartį su Užsakovu darbus vykdančių Rangovo darbuotojų ir Rangovo pasitelktų subrangovų darbuotojų informavimą apie šią tvarką ir privalo nurodyti jiems visokeriopai bendradarbiauti su Užsakovo atstovais saugos klausimais.